Euroopa Liidu Teataja L 248 , 17/09/1985 Lk 0009 - 0010

Soomekeelne eriväljaanne: Peatükk 3 Köide 19 Lk 0160

Hispaaniakeelne eriväljaanne: Peatükk 03 Köide 37 Lk 0243

Rootsikeelne eriväljaanne: Peatükk 3 Köide 19 Lk 0160

Portugalikeelne eriväljaanne Peatükk 03 Köide 37 Lk 0243



Komisjoni määrus (EMÜ) nr 2600/85, 16. september 1985, millega muudetakse määrust (EMÜ) nr 890/78, milles sätestatakse humala sertifitseerimise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud Kreeka ühinemisaktiga, eriti selle artikli 2 lõiget 5, ning arvestades, et: komisjoni määrusega (EMÜ) nr 890/78, [2] viimati muudetud määrusega (EMÜ) nr 1979/83, [3] on kehtestatud humala turustamise miinimumnõuded; need nõuded hõlmavad töötlemata humala puhul kandelehtede piirnormi; kaubandustavad näitavad, et humala kvaliteet üldjuhul ei sõltu kandelehtede osakaalust; seepärast võib sellest turunõudest loobuda; käesolevas määruses sätestatud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 890/78 I ja II lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse 1985. aastal ja hiljem koristatud humala suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. september 1985 Komisjoni nimel asepresident Frans Andriessen [1] EÜT L 175, 4.8.1971, lk 1. [2] EÜT L 117, 29.4.1978, lk 43. [3] EÜT L 195, 19.7.1984, lk 34. -------------------------------------------------- LISA 1. I lisa asendatakse järgmisega: " I LISA HUMALAKÄBIDE TURUSTAMISE MIINIMUMNÕUDED Omadused | Kirjeldus | Maksimumsisaldus (massiprotsentides) | Töödeldud humal | Töötlemata humal | aNiiskus | Veesisaldus | 12 | 14 | bLehed ja varred | Väänlate lehetükid, väänlad; lehe või humalakäbi raagusid loetakse varteks, kui need on vähemalt 2,5 cm pikkused | 6 | 6 | cHumalajäägid | Masinaga koristamisest tulenevad väikesed osakesed, mille värv varieerub tumerohelisest mustani ja mis üldjuhul ei ole pärit humalakäbist | 3 | 4 | dSeemneteta humala puhul seemnesisaldus | Humalakäbi küpsed viljad | 2 | 2 | " 2. II lisa C jao 1 osa asendatakse järgmisega: "1. Lehtede, varte ja jääkide sisalduse määramine Sõeluda 2 mm avadega sõelaga viis 100-grammist proovi. Koguda lupuliin, jäägid ja seemned ning eraldada seemned käsitsi. Panna proovid kõrvale. Kallata 2 mm avadega sõela sisu 10 mm avadega sõela ja sõeluda uuesti. Humalakäbid, lehed, varred ja võõrkehad kogutakse sõelalt käsitsi, käbilehed, seemned, lupuliinijäägid, mõned lehed ja varred lähevad läbi sõela. Kõik see sorteeritakse käsitsi ja jagatakse järgmistesse rühmadesse: 1. Lehed ja varred 2. Humal (käbilehed, humalakäbid ja lupuliin) 3. Jäägid 4. Seemned. Jääke ja lupuliini ei ole võimalik teineteisest eraldada. Seepärast tuleb mõlema osakaal määrata värvuse objektiivse hindamise põhjal ja mõlema mass arvutada eeldusel, et nende tihedus on sama. Eri rühmad kaalutakse ja määratakse iga rühma osakaal esialgse proovi massi suhtes." --------------------------------------------------